Diari Oficial de la Generalitat Valenciana


Sumari del DOGV 8033, del 05-05-2017 (2017/3688)

RESOLUCIÓ de 21 d'abril de 2017, del secretari general de l'Institut Valencià de la Joventut.Generalitat Jove, per la qual es procedeix a la concessió de les ajudes convocades a l'empara de la Resolució de 12 de desembre de 2016, de la Vicepresidència i Conselleria d'Igualtat i Polítiques Inclusives, per la qual es convoquen les ajudes a consells locals de la joventut per a l'any 2016.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8033

Data del DOGV
:   05-05-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/3688


Data del document
:   21-04-2017

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 21 d'abril de 2017, del secretari general de l'Institut Valencià de la Joventut.Generalitat Jove, per la qual es procedeix a la concessió de les ajudes convocades a l'empara de la Resolució de 12 de desembre de 2016, de la Vicepresidència i Conselleria d'Igualtat i Polítiques Inclusives, per la qual es convoquen les ajudes a consells locals de la joventut per a l'any 2016. [2017/3688]  
A) Per l'Ordre 19/2016, de 16 de novembre, de la Vicepresidència i Conselleria d'Igualtat i Polítiques Inclusives, publicada en el DOGV núm. 7921, de 21 de novembre de 2016, s'estableixen les bases reguladores de la concessió d'ajudes en matèria de joventut.  
Per la Resolució de 12 de desembre de 2016, de la Vicepresidència i Conselleria d'Igualtat i Polítiques Inclusives, publicada en el DOGV 7939, de 19 de desembre de 2016, es convoquen les ajudes a consells locals de la joventut per a l'any 2016.  
B) De conformitat amb el que estableix l'article 11 de l'annex I de la referida ordre, la comissió avaluadora, després de l'estudi i la baremació de les sol·licituds presentades, eleva la següent proposta de resolució al secretari general de l'Institut Valencià de la Joventut.Generalitat Jove, en compliment del que disposa la base susdita, i d'aquesta manera resolc:  
  
Primer  
Concedir, a les entitats que s'indica en l'annex I, les quantitats que s'hi expressa, amb càrrec a la línia de subvenció SE0000016 del pressupost de l'Institut Valencià de la Joventut.Generalitat Jove per a 2016, en concepte d'ajuda per al desenrotllament dels seus programes anuals d'activitats durant l'any 2016.  
  
Segon  
En virtut del que disposa l'article 15 de l'esmentada ordre, el pagament d'aquestes ajudes es podrà realitzar de la manera següent:  
- El 30 % de l'import total s'abonarà anticipadament després de la notificació de la resolució de concessió de la subvenció. Aquestes entitats quedaran exonerades de l'obligació de prestar la corresponent garantia en estar dins dels supòsits d'exempció que preveu l'article 171.5 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
- Fins al següent 20 % de l'ajuda concedida, amb la justificació prèvia del 50 % de l'import total de la subvenció, la qual es podrà presentar fins a l'1 de setembre de l'exercici pressupostari.  
- La resta s'abonarà, amb la justificació prèvia de l'import que falta, fins a completar el total de la subvenció en el termini que estableix l'article 17 de l'annex I de l'esmentada ordre.  
I quant al termini i la forma de justificació de les ajudes previstes en l'article susdit, la realització de les activitats per a les quals s'haja concedit la subvenció es justificarà mitjançant la presentació de la documentació següent:  
1. Memòria justificativa de les activitats realitzades que són objecte de la subvenció. S'hi haurà de detallar:  
1.1. Les actuacions realitzades, amb la descripció, la data i el lloc.  
1.2. El nombre de destinataris per cada actuació, amb especificació de l'edat i el sexe.  
1.3. El grau de compliment de l'objectiu proposat, amb indicadors (p. ex. alt, mitjà o baix).  
1.4. Un annex fotogràfic de cada actuació, en format paper o digital.  
2. Relació de documents de despesa o factures amb la signatura de les persones que ostenten la representació legal de l'entitat i de la tresoreria, les quals certificaran tant la veracitat de tota la documentació com que no ha sigut utilitzada per a justificar cap altra subvenció. Aquesta relació ha de contindre:  
2.1. Número d'ordre.  
2.2. Data d'emissió.  
2.3. Proveïdor.  
2.4. CIF.  
2.5. Concepte.  
2.6. Actuació de la memòria justificativa a què s'imputa.  
2.7. Import.  
3. Documents de despesa o factures ordenats segons el número que figura en la relació del punt anterior, així com el document justificatiu del pagament efectiu de cada una. Aquests documents es presentaran mitjançant còpia compulsada amb l'original.  
4. Detall de les despeses del personal (nòmines, minutes) que haja treballat directament en el programa subvencionat, juntament amb els corresponents models dels impresos justificatius de les cotitzacions a la Seguretat Social i de les retencions i ingressos de l'IRPF en l'Agència Estatal d'Administració Tributària. Aquestes despeses no podran superar el 50 % de l'import total subvencionat.  
5. Fitxa resum en què es recullen de manera succinta totes les activitats programades que s'han realitzat, amb indicació del lloc i la data de realització.  
6. Certificat de la tresoreria de l'entitat, en què es faça constar que l'import de la subvenció està registrat com a ingrés previst dins de la comptabilitat de l'associació per a l'exercici al qual s'aplica la subvenció, amb el vistiplau del seu representant legal.  
El termini de justificació serà el comprés entre l'endemà del dia en què tinga lloc la recepció de la notificació de la resolució de concessió de l'ajuda i deu dies hàbils, comptadors des de l??endemà de la notificació de la resolució de concessió.  
La data de totes les factures corresponents a les activitats subvencionades haurà d'estar compresa entre l'1 de gener i el 30 de novembre de 2016.  
I en virtut de l'esmentada resolució, lletra c de l'apartat seté, s'haurà d'aportar, emplenat, el model de domiciliació bancària de l'entitat beneficiària de l'ajuda en què se sol·licita que es faça l'ingrés de la subvenció.  
  
Contra aquesta resolució, que posa fi a la via administrativa, es podrà interposar, potestativament, un recurs de reposició davant del mateix òrgan que dicta aquesta resolució en el termini d'un mes comptat des de l'endemà de la notificació o bé, directament, un recurs contenciós administratiu davant dels jutjats contenciosos administratius en el termini de dos mesos comptats des de l'endemà de la seua notificació. Tot de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es crega oportuna.  
  
  
València, 21 d'abril de 2017.- El secretari autonòmic d'Inclusió i de l'Agència Valenciana d'Igualtat i director general de l'IVAJ. JOVE, p. d. (R 16.7.2015; DOCV 7575, 21.7.2015), el secretari general: Jesús Damián Martí Nadal.  
  
  
  
  
ANNEX I  
Ajudes concedides  
  
Consells locals Núm. exp. CIF entitat Subvenció  
proposta 2016  
Consell de la Joventut de Quart de Poblet 3/1 W87557375 4.724,98  
Consell de la Joventut de València 3/2 P9870948S 3.641,00  
Consell de la Joventut d'Alacant 3/3 G8490155M 9.175,34  
Consell de la Joventut de Sueca 3/4 G2575334T 3.878,22  
Consell de la Joventut de Carcaixent 3/5 T8971242T 3.506,77  
Consell dels Joves de Gandia 3/6 A3719217B 11.442,76  
Consell de la Joventut de Novelda 3/7 M48861573 3.872,94  
Consell de la Joventut d'Ontinyent 3/8 J63244811 4.757,9  
Total 44.999,90  
  
  
  
A continuació es detallen les activitats subvencionades en cada consell:  
  
Núm. d'ordre segons la fitxa d'activitat Consell de la Joventut de Quart de Poblet  
2 Wordpress del CJQP (Comissió Permanent CJQP)  
3 Xarxes socials (Comissió Permanent CJQP)  
5 Assistència a trobades i representació del Consell (delegats CJQP)  
7 Reunió mixta amb els tècnics de joventut (presidenta)  
9 Trobada amb els tècnics territorials del CJCV (presidenta)  
10 Concurs de microrelats (Menja't l'art, Setembre Jove)  
18 Reunió mixta amb els tècnics de joventut (presidenta)  
20 InnovaJove: Llibre imprés (CJ Amagatall)  
  
  
Núm. d'ordre segons la fitxa d'activitat Consell de la Joventut de València  
1 Fira d'Associacions  
2 Xarxa Corresponsals Estudiantils  
3 Tallers capoeira i joventut  
4 Tallers capoeira i joventut  
5 Estudi de necessitats  
6 Espai de coworking  
7 Assessorament entitats juvenils  
8 Guia Associacionisme i Igualtat  
9 Xarxa de Dones Joves  
10 Campanya 25-N  
11 Xarxa d'Entitats Refugi  
12 Xarxa de Treball Intercultural  
13 Guia Associacionisme Juvenil  
14 Guia Habitatge Juvenil  
16 Guia Orientació Laboral  
  
  
Núm. d'ordre segons la fitxa d'activitat Consell de la Joventut d'Alacant  
2 Tallers de prevenció de violència de gènere  
3 Tallers d'afectivitat i sexualitat  
4 Tallers sobre joventut i discapacitat  
5 Projecte Dame la Mano  
6 Mobilització i participació en la Plataforma Feminista  
8 Orgull Alacant 2016  
9 Setmana Jove 2016  
10 Cursos de formació per a associacions  
11 Xarrades Educar en la Participació  
12 Oficina d'assessorament i serveis per a associacions juvenils  
13 Gestió d'espais per a associacions juvenils  
14 Servei d'ajuda per a la creació d'associacions juvenils  
15 Cessió de materials i recursos a associacions juvenils  
16 Reforestació Dia de l'Arbre  
17 Trobada d'associacions CJA  
18 12 d'agost (Dia Internacional de la Joventut)  
19 Proyecte Europeu #PlaJoveALC  
21 Xarrada «Conoce, Detecta y Escapa de la Violencia de Género»  
22 Col·loqui «Y tú, ¿qúe has hechos estas Hogueras-  
23 8 de març, Dia Internacional de la Dona  
24 25 de novembre, Dia contra la Violència Masclista  
25 Campanya #enALCvalgomenos  
26 Tallers sobre perills i prevenció de la violència en xarxes socials  
27 Espais de debat juvenil  
28 Curs comptabilitat per a associacions sense fi de lucre  
  
  
Núm. d'ordre segons la fitxa d'activitat Consell de la Joventut de Sueca  
1 Xarxes socials  
2 Xerrades sobre associacionisme juvenil  
3 15a edició del Sueca Sona  
4 14a edició d'Espai Jove  
5 Dia Mundial de la Sida + Campanya en Falles  
6 Campanya de la Violència de Gènere  
7 Campanya de drogues  
9 Dissabtes d'Oci  
11 Fitxes de grups musicals grupals  
12 Fòrum Jove  
13 Jocs de Taula  
14 Debat juvenil per als partits polítics  
16 Exposicions  
17 Projecte de recerca de nous talents  
  
  
Núm. d'ordre segons la fitxa d'activitat Consell de la Joventut de Carcaixent  
2 Material i Campanya informativa Consell de la Joventut  
3 Col·laboració Fira de les Nacions IES Arabista Ribera: Xarrades i tallers  
4 Xarrades a l'IES Arabista Ribera  
6 Festival de Dansa  
7 Estiu Jove: Vesprada de Jocs de Taula  
8 Cinefòrum al carrer  
10 II Trobada Jove  
  
  
Núm. d'ordre segons la fitxa d'activitat Consell dels Joves de Gandia  
1 Curs de formació Erasmus2 Servei Voluntari Europeu  
5 Formacions d'associacions juvenils  
6 Servei d'Estudis - Servei d'Assessorament Sociolaboral  
7 XV Fira de l'Estudiant  
12 Curs de Treball en Equip. Recursos  
15 Servei d'Informació i Assessorament a les associacions juvenils  
17 XIII Trobada de Joves de la Safor-Valldigna  
18 Calaix Jove  
22 Campanya de promoció i difusió de les NTIC  
23 Carnet del CJG  
24 Defensa de la Platja de l'Auir  
25 Campanyes de neteja d'espais naturals  
26 Servei d'informació de Participació social i juvenil  
27 Col·laboració amb altres entitats  
28 Agermanament amb el CLJ de Badalona  
29 Xarxa de Consells Locals de Joventut - Activitats amb altres consells locals de joventut  
30 Campanya contra les drogodependències  
31 Campanya pel Dia dels Enamorats  
32 El gran joc de la igualtat  
33 Campanya de promoció del Voluntariat Ecològic - XXIII Voluntariat Ecològic  
34 Servei d'Assessorament Psicològic  
35 Campanya de prevenció del VIH-SIDA  
36 Campanya «En falles fes-ho segur»  
37 Dia de la Joventut  
39 Activitats de la Setmana Cultural als IES  
40 Consells i riscos per a fer-te un tattoo  
42 Servei d'Informació d'Oci i Temps Lliure  
43 Servei de Viatgeteca  
44 Servei de Biblioteca  
45 Servei d'Ofimàtica i accés a internet  
46 Oficina d'Informació Jurídica  
47 Festival «Sona Baixet»  
50 Concurs d'audiovisuals  
53 Precious Plàstic  
54 Tesura  
55 Gandia Orgull  
  
  
Núm. d'ordre segons la fitxa d'activitat Consell de la Joventut de Novelda  
7 Jocs Esportius Club Escacs  
  
  
  
Núm. d'ordre segons la fitxa d'activitat Consell de la Joventut d'Ontinyent  
1 Informació Juvenil - Assessorament d'Estudis - Assessorament Psicosexual  
2 Campanya #Obrimelconsell  
3 Campanya #Volemtornar-  
4 Fira de l'Estudiant  
6 Concurs activa el So!  
7 Estiu Jove  
10 3R Concurs escriptura crítica juvenil  
12 VI Fira d'Associacions